open-index/open-wikipedia-markdown huggingface dataset:
Letisko Mníchov

**Letisko Mníchov** (), oficiálne **Letisko Franza Josefa Straußa Mníchov**, (IATA: **MUC**, ICAO: **EDDM**) bolo dané do prevádzky 17. mája 1992, staré letisko Letisko Mníchov-Riem bolo primalé a nezodpovedalo požiadavkám doby. Letisko Mníchov je letecká križovatka pre nemeckú Lufthansu a tým aj pre Star Alliance, v dôsledku čoho má veľký medzinárodný význam.

Významná politická postava Bavorska a povojnového Nemecka Franz Josef Strauß dala letisku svoje meno, ktoré sa však v praxi málo používa.

Po Letisku vo Frankfurte (Letisko Rýn-Mohan) je to druhé najväčšie letisko Nemecka, podľa počtu cestujúcich ôsme v Európe a 33. na svete.

## Iné projekty

## Externé odkazy
* Oficiálna stránka Letiska Mníchov

Mníchov
Kategória:Doprava v Mníchove
Dračí hrádok

**Dračí hrádok** (normovaný názov; (iné názvy: **Dračí hrad**, **Hadí zámok**, **Hadí hrad**) je zrúcanina hrádku na výraznom ostrohu vrchu Úboč nad údolím Stupavského (Borinského) potoka, v nadmorskej výške , 2&nbsp;km východne od obce Borinka v najjužnejšej časti pohoria Malé Karpaty.

## História
Hrádok bol s najväčšou pravdepodobnosťou postavený na základe kráľovskej iniciatívy v 13. storočí, keď sa majiteľmi dovtedajšieho kráľovského hradu na Pajštúne stali grófi zo Svätého Jura a Pezinka. Kráľovský pôvod tiež naznačuje podobnosť veže na Dračom hrádku s vežami na iných kráľovských hradoch (Plavecký hrad 10,2x10,2 m, Beckovský hrad 9,5x9,5 m). Michal Slivka a Miroslav Plaček stotožňujú Dračí hrádok s objektom Drach-kugel-schols z Meyerovej rytiny z roku 1563, na ktorej je zachytená korunovácia cisára Maximiliána II. v Bratislave. Rytina sa nachádza v Mestskej galérii v Bratislave. Tento predpoklad však odmieta Andrej Fiala (1972) a tiež Zdeněk Farkaš (1993).

Zaujímavá je tiež podoba názvu objektu: Dračí hrádok s názvom tzv. Dračieho rádu, ktorý založil v roku 1408 kráľ Žigmund Luxemburský a sústredil v ňom najmocnejšie a najvplyvnejšie osobnosti vtedajšieho Uhorska (Ctibor zo Ctiboríc, Peter Čech z Levíc, Mikuláš Garaj z Devína). Od 1409 bol jeho členom dokonca rakúsky vojvoda a 24 štajerskych rytierov.

Hrádok zanikol požiarom v prvej polovici 15. storočia. Pravdepodobne bol zničený počas husitských vpádov na územie dnešného západného Slovenska.

## Popis
Samotný areál hrádku sa skladá z dvoch častí: pretiahnutej vyvýšeniny širokej 15 metrov a dlhej 115 metrov, oddelenej od okolitého terénu nízkym valom a druhej vyvýšeniny (južne od prvej) širokej 20 metrov a dlhej 112 metrov, oddelenej od prvej priekopou. Centrálna hranolová veža s vonkajšími rozmermi 10x10 metrov bola postavená za 17 metrov širokou a 6 metrov hlbokou, do skaly vytesanou priekopou. Jej vzdialenosť od priekopy je asi 17 metrov. Na vonkajšej časti priekopy sa zachovali skromné zvyšky murovaného osadenia vstupného mosta.

### Súčasný stav
Viditeľná je len časť zachovaného múru osadenia vstupného mosta. Ostatné časti základov, ktoré sú spomínané v texte v súčasnosti nevidno.

## Archeologické výskumy
Prvý archeologický výskum na lokalite zrealizoval v rokoch 19411942 prof. Vojtech Ondrouch, ktorý na základe istých nálezov predpokladal, že stredovekému opevneniu predchádzala rímska strážna veža Orlie hniezdo. V lete 1993 sa uskutočnil v troch turnusoch archeologický výskum pod vedením Zdeňka Farkaša. Výskum odhalil zvyšky kamennej budovy za vežou, ktorá mala rozmery 10,9x9,1 metrov a múry hrubé 90&nbsp;cm. Pravdepodobne ide o tú istú budovu, ktorú lokalizoval už V. Ondrouch.

## Pozri aj
* Stupavský potok

## Referencie

## Iné projekty

## Externé odkazy
* Dračí hrádok na hrady-zamky.sk
* Poloha na turistickej mape

Kategória:Hrady a zámky na Slovensku
Kategória:Ruiny na Slovensku
Kategória:Hrady Malých Karpát
Kategória:Borinka
Kategória:Stupava
Kategória:Stavby v okrese Malacky
Kategória:Turistická značkovaná trasa číslo 8140
Starnberské jazero

none|600px
**Starnberské jazero** [vyslov:šta…] (po nemecky: *Starnberger See*) je jazero ležiace juhozápadne od Mníchova v Bavorsku v južnom Nemecku.

Pre svoju veľkú hĺbku patrí k najvodnatejším v Nemecku, ak neberieme do úvahy Bodamské jazero. Pri západnom brehu, južne od Possenhofenu leží malý Ružový ostrov (po nemecky: Roseninsel). 

Pôvodne sa volalo po nemecky *Würmsee* podľa rieky Würm, ktorá je jediným odtokom jazera. Jazero vzniklo pôsobením ľadovca, ktorý vytvoril aj Würmskú dolinu (po nemecky: *Würmtal*). Starnberské jazero sa preslávilo tragickou smrťou kráľa Ľudovíta II. v roku 1886 v Bergu. Túto udalosť dnes pripomína votívna kaplnka a drevený kríž v jazere.

Kategória:Jazerá v Nemecku
Kategória:Geografia Bavorska
Franz Josef Strauß

**Franz Josef Strauß** (* 6. september 1915, Mníchov, Nemecko – † 3. október 1988, Regensburg) bol nemecký politik (CSU) a dlhodobý ministerský predseda spolkovej krajiny Bavorsko. Tlač ho nazývala „*Silný muž Európy*“.

Funkcie:
* 1961 - 1988: predseda strany CSU

* 1953 - 1955: spolkový minister pre zvláštne úlohy
* 1955 - 1956: spolkový minister pre atómové záležitosti
* 1956 - 1962: spolkový minister obrany
* 1966 - 1969: spolkový minister financií
* 1978 - 1988: predseda vlády Slobodného štátu Bavorsko

* 1949 - 1978: poslanec Spolkového snemu (Bundestag)
* 1978 - 1988: poslanec krajinského snemu (Landtag) Bavorska 
* 1983 - 1984: predseda Spolkovej rady (Bundesrat)

## Iné projekty

## Externé odkazy
* Website zum Leben und Wirken von Franz Josef Strauß 
* Biografia
* Die ''Sonthofener Rede'' vom 18. November 1974 
* Biografia v cosmopolis.ch

Kategória:Nemeckí politici
Kategória:Poslanci Nemeckého spolkového snemu
Kategória:Osobnosti na nemeckých poštových známkach
Kategória:Osobnosti z Mníchova
Kategória:Rytieri veľkokríža Radu za zásluhy Talianskej republiky
Kategória:Rytieri veľkokríža Radu Izabely Katolíckej
Ammersee

thumb
**Ammersee** () je jazero ležiace juhozápadne od Mníchova v Bavorsku v južnom Nemecku.

Ammersee je po Chiemskom jazere a Starnberskom jazere tretie väčšie bavorské jazero. Má rozlohu 47 štvorcových kilometrov a maximálnu hĺbku asi 80 metrov. 

Jazero vzniklo pôsobením ľadovca, jeho vek sa odhaduje na 20 000 rokov, pôvodne bolo päťkrát väčšie.

## Iné projekty

## Externé odkazy
* Informačná platforma o Ammersee

Kategória:Jazerá v Nemecku
Kategória:Geografia Bavorska
Banka

**Banka** označuje:
*vkladovú a úverovú inštitúciu, pozri banka (inštitúcia)
*v informatike: súbor uložených informácií, pozri banka dát (databanka)
*v lekárstve: oddelenie nemocnice na odber a uskladnenie krvi, pozri krvná banka
*v zootechnike: miesto na dlhodobé uskladnenie veľkého množstva inseminačných látok, pozri banka (zootechnika)
*v chémii: rôzne typy nádob na chemikálie, pozri banka (chémia)
*v geografii:
**obec na Slovensku, pozri Banka (okres Piešťany)
**obec v Maďarsku v Novohradskej župe (maď. Bánk), pozri Banka (obec v Maďarsku)
**časť obce Boleráz, pozri Banka (Boleráz)
**potok pri Humennom, pozri Banka (prítok Ptavy)
**potok pri Banskej Bystrici, pozri Banka (prítok Richtárskeho potoka)
Borovce

**Borovce** sú obec na Slovensku v okrese Piešťany.

## Polohopis
Obec sa nachádza v severnej časti Trnavskej pahorkatiny v nadmorskej výške , približne 7 km od Piešťan. Ležia na pravobrežnej terase Dudváhu. V obci žije 1 039 obyvateľov (stav k 18.1.2019).

## Dejiny
Archeologické nálezy dokazujú osídlenie volútovej, želiezovskej a lengyelskej kultúry, staršej a mladšej doby bronzovej. Rímsko-barbarské sídlisko je z 2. až 3. storočia. Slovanské pohrebisko zo 7.8. storočia. 

Prvá písomná zmienka je z roku 1262, kde je obec doložená ako *Borey*.  Pôvodní obyvatelia sa živili poľnohospodárstvom. Na začiatku 18. storočia je v obci doložený mlyn.

## Kultúra a zaujímavosti
### Pamiatky
* Rímskokatolícky Kostol sv. Vavrinca, jednoloďová neskorobaroková stavba s polygonálnym ukončením presbytéria a vežou tvoriacou súčasť jej hmoty, z rokov 1777 – 1781. Stojí na mieste staršej, pravdepodobne stredovekej stavby s rovnakým patrocíniom. Interiér je zaklenutý pruskými klenbami. Nachádza sa tu barokovo-klasicistický konkávne prehnutý hlavný oltár s obrazom sv. Vavrinca a sochami sv. Ladislava a sv. Štefana z konca 18. storočia. Bočné oltáre sú zo začiatku 19. storočia, tvorené plochými nikami s mladšími sochami Panny Márie a Božského srdca ježišovho. Oltáre sú flankované barokovými sochami svätcov. Kazateľnica so sochami anjelov je rokoková zo 70. rokov 18. storočia. Kamenná krstiteľnica kalichového tvaru s kanelovanou nohou je klasicistická. Na empore je umiestnený jednomanuálový organ od Jána st. Pažického z Rajca z rokov 1783 – 1784. Fasády kostola sú členené zdvojenými lizénami a segmentovo ukončenými oknami so šambránami, páskou a klenákmi. Na presbytériu sú kazulové okná so šambránou s páskou. Veža vyrastá zo štítového priečelia s volútami a konvexným prehnutím vo forme rizalitu. Členená je kordónovými rímsami a lizénovými rámami a ukončená korunnou rímsou s terčíkom s hodinami a ihlancovou helmicou.

* Klasicistická kúria č. 59, jednopodlažná trojtraktová stavba na pôdoryse písmena L, z 18. storočia. Úpravami prešla v 19. storočí a v roku 1948. V súčasnosti je pamiatka v dezolátnom stave a chátra. Priečeliu dominuje stredný trojosový rizalit s oknami s polkruhovými zapustenými suprafenestrami. Ostatné okná majú v priestore suprafenestry kazetu s rozvilinovou štukatúrou, dnes už čiastočne zničenou. Krajné okenné osi tvoria polelipticky ukončené portály vo forme edikuly, z nich severný je slepý.

* Neskorobaroková socha sv. Jána Nepomuckého z roku 1768.

Súbor:Borovce kostol 02.jpg|Kostol sv. Vavrinca
Súbor:Borovce kostol 04.jpg
Súbor:Borovce kostol 06.jpg|Interiér kostola
Súbor:Borovce sv Ján Nepomucký 01.jpg|Socha sv. Jána Nepomuckého


## Osobnosti obce
### Pôsobili tu
* Štefan Polák (* 1940 – † 1987), rímskokatolícky kňaz

## Referencie

## Pozri aj
* Zoznam kultúrnych pamiatok v obci Borovce

## Iné projekty

## Externé odkazy
* 


Kategória:Obce okresu Piešťany
Bodamské jazero

thumb|Ranná nálada na Bodamskom jazere
thumb|Večerná nálada na Bodamskom jazere
**Bodamské jazero** (, , ) je jazero ležiace na juhu Nemecka na západe Rakúska a na severovýchode Švajčiarska. Na vodnej ploche jazera nie sú žiadne oficiálne štátne hranice. Keď Švajčiarsko v roku 1648 vystúpilo zo Svätej rímskej ríše nemeckého národa, nebolo nič dohodnuté. Cez jazero tečie Rýn a je to tretie najväčšie jazero v strednej Európe po Blatenskom a Ženevskom jazere.

## Geografia
### Členenie
Bodamské jazero sa skladá z:
* Horné jazero (), tvorí najväčšiu plochu.
* Überlinské jazero () pri Überlingen.
* Dolné jazero (), ktoré pozostáva z Rýnského jazera (), Zellského jazera () a Gnadenského jazera ().

### Ostrovy
V Bodamskom jazere sú tri väčšie ostrovy:
* Ostrov Mainau, veľa navštevovaný ostrov kvetov
* Ostrov Reichenau, s bývalým kláštorom, v ktorom bol asi väznený Svätý Metod; Svetové dedičstvo UNESCO
* Ostrov historického jadra mesta Lindau

### Dáta
Na najhlbšom mieste má jazero hĺbku . Má rozlohu , dĺžku , je  široké a dĺžka pobrežia je . Dôležité prístavy na pobreží sú mestá Lindau, Friedrichshafen, Kostnica () a Bregenz. Ďalšie mestá na jazere sú Rorschach, Arbon, Romanshorn, Kreuzlingen, Überlingen, Meersburg, Steckborn, Stein am Rhein a Radolfzell.

## Referencie

## Pozri aj
* Zoznam najväčších jazier vo Švajčiarsku

## Externé odkazy
* Bodenseeweb  

Kategória:Jazerá v Nemecku
Kategória:Jazerá vo Švajčiarsku
Kategória:Jazerá v Rakúsku
Kategória:Medzinárodné jazerá v Európe
Kategória:Geografia Bádenska-Württemberska
Kategória:Geografia Vorarlberska
Kategória:Geografia kantónu St. Gallen
Kategória:Geografia kantónu Schaffhausen
Kategória:Geografia kantónu Thurgau
Prašník

**Prašník** je kopaničiarska obec na Slovensku s pravekým hradiskom z bronzovej doby. 

## Dejiny
Obec vznikla v roku 1958 odčlenením sa od Vrbového.

## Kultúra a zaujímavosti
### Pamiatky
* Frndákov mlyn, č. 167, vodný valcový mlyn na hornú vodu, technická pamiatka, trojpodlažná stavba na pôdoryse písmena L, pôvodne z druhej polovice 18. storočia. Starší mlyn s jedným kamenným zložením bol po roku 1930 upravený inštaláciou troch valcových mlecích stolíc. Do roku 1951 bol mlyn funkčný. Súčasný mlyn je postavený z nepálenej tehly, na starších kamenných základoch. K objektu mlyna je pripojený dvojpriestorový dom mlynára. V mlyne je vzácne zachovaná pôvodná technológia vrátane transmisií, valcových stolíc, vysievačov či filtrov.

Súbor:Prašník1.jpg|Frndákov mlyn


### Ocenenia

## Referencie

## Pozri aj
* Zoznam kultúrnych pamiatok v obci Prašník

## Iné projekty

## Externé odkazy
* 


Kategória:Obce okresu Piešťany
Kategória:Obce vypálené počas druhej svetovej vojny na Slovensku
Dobrá Voda

**Dobrá Voda** môže byť:

na Slovensku:
* obec na Slovensku v okrese Trnava, pozri Dobrá Voda (okres Trnava)
* hrad na Slovensku pri obci Dobrá Voda, pozri Dobrá Voda (hrad)
* hlboký štruktúrny vrt v katastri obce Dobrá Voda, pozri DV-1 Dobrá Voda

v Česku:
* obec v okrese Žďár nad Sázavou, pozri Dobrá Voda (okres Žďár nad Sázavou)
* obec v okrese Pelhřimov, pozri Dobrá Voda (okres Pelhřimov)
* obec v okrese České Budějovice, pozri Dobrá Voda u Českých Budějovic
* obec v okrese Jičín, pozri Dobrá Voda u Hořic
* obec v okrese Pelhřimov, pozri Dobrá Voda u Pacova

* chránené územie v okrese Žďár nad Sázavou, pozri Dobrá Voda (prírodná pamiatka)
Hubina

**Hubina** je obec na Slovensku v okrese Piešťany.

## Polohopis
Obec sa nachádza asi  severovýchodne od mesta Piešťany. Leží v doline Považského Inovca, ktorou tečie Hubinský potok, ľavostranný prítok Váhu. Nad obcou sa týči vrch Skalka, z ktorého je za dobrých podmienok možné vidieť aj komíny jadrovej elektrárne Jaslovské Bohunice. Taktiež sa v obci nachádza aj kameňolom, ktorý funguje dodnes. V dedine sa natáčala reality show Farma 15

## Dejiny
Prvá písomná zmienka o Hubine pochádza z roku 1353, kde sa spomína v podobe *Hwbyna*. 

## Kultúra a zaujímavosti
### Pamiatky
* Dedinská zvonica, ľudová murovaná stavba na pôdoryse štvorca so stanovou strechou, z 18. storočia. Fasády zvonice sú hladké s polkruhovo ukončenými rezonančnými otvormi.

* Božia muka, ľudová murovaná stavba na pôdoryse štvorca z roku 1750. Úpravami prešla v roku 1949 a obnovená bola v roku 1987. Drobnej stavbe dominuje nika so sochou, ukončená je trojuholníkovým štítom.

### Prírodné pamiatky
V katastrálnom území obce sa nachádzajú prírodné pamiatky Visiace skaly, Veľká a Malá dolnosokolská jaskyňa. V katastri obce leží rekreačná oblasť *Výtoky*.

## Referencie

## Pozri aj
* Zoznam kultúrnych pamiatok v obci Hubina

## Iné projekty

## Externé odkazy
* 


Kategória:Obce okresu Piešťany
Kočín-Lančár

**Kočín-Lančár** je obec na Slovensku asi 12 km západne od mesta Piešťany. Zlúčenie obcí *Kočín* a *Lančár* sa udialo po referende v roku 1991.  

## Názov
**Vývin názvu obce**
* **Kočín**
** 1436 – *Kotlyn, Koklyn*
** 1446, 1576 – *Kochyn*
** 1773, 1808, 1863 – 1907 – *Kocsin*
** 1779 – *Kôcsiny*
** 1868 – *Kočin*
** 1913 – 1918 – *Löcsény*
** 1920 – *Kočín*
** 1991 – *Kočín-Lančár*

* **Lančár**
** 1262 – *Kuerencher*
** 1332 – 1337 – *Gueren-cher*
** 1394, 1576 – *Lanchar*
** 1560 – *Lancziar*
** 1719 – *Lanczariense*
** 1786 – *Lancschár*
** 1808, 1863 – 1918 – *Lancsár*
** 1920 – *Lančár*
** 1991 – *Kočín-Lančár*

## Kultúra a zaujímavosti
### Pamiatky
* Rímskokatolícky Kostol sv. Michala archanjela nad časťou Lančár, jednoloďová neskororenesančná stavba s polygonálnym ukončením presbytéria a predstavanou vežou, z prvej polovice 17. storočia. Stojí na mieste staršieho stredovekého kostola, o ktorom je prvá písomná zmienka v roku 1332. V rokoch 1723 – 1733 bol rozšírený o barokový transept. Interiér je zaklenutý valenou lunetovou klenbou so štukovou výzdobou a nástennými maľbami. Hlavný oltár je barokový z konca 17. storočia so sochami sv. Michala archanjela, sv. Štefana, sv. Ladislava, sv. Jozefa a sv. Anny. Bočný oltár Panny Márie s tordovanými stĺpmi je taktiež barokový. Rokoková kazateľnica je z druhej polovice 18. storočia. Súčasťou interiéru je ďalej drevené súsošie Kalvárie z polovice 18. storočia a barokové lavice. Na empore je umiestnený jednomanuálový organ od neznámeho majstra z prvej polovice 19. storočia. Fasády kostola sú členené polkruhovo ukončenými oknami s profilovanými osteniami s klenákmi. V opevnenom areáli kostola stojí murovaná zvonica na pôdoryse štvorca s murovanou ihlancovou helmicou, z roku 1720. Nachádzajú sa tu zvony z roku 1926. Opevnenie je ešte z polovice 17. storočia, postavené na mieste pravekého valu. 

Súbor:Lančár kostol 01 02.jpg|Kostol sv. Michala archanjela
Súbor:Lančár kostol 01 16.jpg
Súbor:Kostol sv.Michala Archanjela - Lancar.jpg
Súbor:Lančár kostol 01 14.jpg|Detail opevnenia
Súbor:Lančár kostol 01 interiér.jpg|Detail oltára


* Dedinská zvonica v časti Kočín, murovaná klasicistická stavba na pôdoryse štvorca s murovanou ihlancovou helmicou z konca 18. storočia. Fasády zvonice sú lemované lizénami, rezonančné otvory sú polkruhovo ukončené. 

* Kaplnka Nepoškvrneného Počatia Panny Márie v časti Kočín, klasicistická stavba s polygonálnym záverom a malou strešnou vežou, z 19. storočia. Fasády kaplnky sú hladké s polkruhovo ukončenými oknami. Veža je ukončená barokovou helmicou.

Súbor:Kočín zvonica 05.jpg|Obecná zvonica v Kočíne
Súbor:Kočín zvonica 02.jpg
Súbor:Kočín zvonica 03.jpg
Súbor:Kočín zvonica 04.jpg|Detail zvonov
Súbor:Kočín kaplnka 03.jpg|Kaplnka Nepoškvrneného Počatia Panny Márie


## Referencie

* KLČO, M.: Okres Piešťany - stručná história a erby miest a obcí. Balneologické múzeum v Piešťanoch, 1999, ISBN 80-968258-0-1.

## Pozri aj
* Zoznam kultúrnych pamiatok v obci Kočín-Lančár
* Kostol svätého Michala archanjela v Lančári

## Iné projekty

## Externé odkazy
* 


Kategória:Obce okresu Piešťany
Nižná (okres Piešťany)

**Nižná** je obec na Slovensku v okrese Piešťany.

## Polohopis
Obec sa nachádza asi 13 km juhozápadne od mesta Piešťany. Chotárom preteká potok Výtek, prítok Dudváhu. 

## Dejiny
Prvá písomná zmienka pochádza z roku 1532 pod názvom *Nysnia*. 

## Kultúra a zaujímavosti
### Pamiatky
* Rímskokatolícky Kostol sv. Štefana kráľa, jednoloďová renesančná stavba s polygonálnym ukončením presbytéria a vežou tvoriacou súčasť jej hmoty, z roku 1682. Stojí na mieste staršej kaplnky z roku 1645. V roku 1900 prešiel úpravami. Interiér je zaklenutý valenou klenbou s lunetami. Sakristie lemujúce presbytérium majú valené klenby. Zariadenie kostola pochádza z doby jeho úpravy v roku 1900. Autorom mladšej výmaľby interiéru je Štefan Enhoff. Fasády sú členené polkruhovo ukončenými oknami s profilovanými osteniami a klenákmi. Priečelie je členené pilastrami. Veža vyrastá zo štítového priečelia vo forme rizalitu. Je lemovaná pilastrami a ukončená ihlancovou helmicou.

Súbor:Nižná kostol 03.jpg|Kostol svätého Štefana kráľa spredu
Súbor:Nižná kostol 04.jpg|Kostol svätého Štefana kráľa zboku
Súbor:Nižná kostol 02.jpg|Kostol svätého Štefana kráľa zozadu


## Osobnosti

* Margita Kováčová (* 1901† 1993), spisovateľkaprozaička, redaktorka a učiteľka, narodila sa v obci
* Alexander Buzna (* 1868† 1945), kňaz zemianskeho pôvodu a maliar, zomrel v obci
* Julián Filo (* 1921† 2007), umelec  výtvarník, narodil sa v obci  

## Referencie

## Pozri aj
* Zoznam kultúrnych pamiatok v obci Nižná (okres Piešťany)

## Iné projekty

## Externé odkazy
* 


Kategória:Obce okresu Piešťany
Ostrov (okres Piešťany)

**Ostrov** je obec na Slovensku v okrese Piešťany.

## Polohopis
Obec sa nachádza asi 6 km severozápadne od mesta Piešťany. Chotárom preteká Dudváh. 

## Dejiny
Prvá písomná zmienka pochádza z roku 1113, kde sa spomína pod názvom *Stro*. V roku 1974 bola k Ostrovu pripojená obec *Malé Orvište*, prvý raz spomenutá v r. 1113 ako *Rivvis*. V rokoch 1980 – 1991 bolo súčasťou Ostrova Veľké Orvište a v rokoch 1980 – 1993 aj Bašovce.

## Kultúra a zaujímavosti
### Pamiatky
* Rímskokatolícky Kostol sv. Imricha, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1804. Stojí na mieste staršej barokovej stavby, z ktorej sa dochovala veža. Interiér kostola je plochostropý. Fasády sú členené pilastrami a segmentovo ukončenými oknami s profilovanými šambránami s klenákmi. Veža je členená lizénami a kordónovou rímsou a ukončená barokovou helmicou s laternou.

* Immaculata, socha Panny Márie na stĺpe, baroková z polovice 18. storočia. Autorom sochy je Rudolf Fugert. Pilier, na ktorom je socha umiestnená je klasicistický z roku 1854.

* Kaplnka Sedembolestnej Panny Márie z roku 1810.

## Referencie

## Pozri aj
* Zoznam kultúrnych pamiatok v obci Ostrov (okres Piešťany)

## Iné projekty

## Externé odkazy
* 


Kategória:Obce okresu Piešťany
Rakovice (okres Piešťany)

**Rakovice** sú obec na Slovensku asi 7 km juhozápadne od mesta Piešťany. 

## Kultúra a zaujímavosti
### Pamiatky
* Kaštieľ Madňanských, dvojpodlažná pôvodne renesančná stavba na pôdoryse obdĺžnika, z obdobia pred rokom 1675. Úpravami prešiel pôvodný kaštieľ v rokoch 1856 – 1858, keď ho klasicisticky prestaval Dionýz Medňanský. Pôvodne sa v kaštieli nachádzala súkromná kaplnka a bohatá knižnica. Kaštieľ v roku 1890 predal Medňanský Žigmundovi Kornfeldovi, ktorý ho upravil na svoje letné sídlo. Stavba bola v roku 1918 vyrabovaná, znova počas prechodu frontu v roku 1945. Počas druhej svetovej vojny bol židovskému majiteľovi arizovaný, po vojne znárodnený. Obnovou prešiel v rokoch 1995 – 1998. Fasády kaštieľa sú horizontálne členené kordónovou rímsou, priečeliu dominuje jednoosový rizalit lemovaný pilastrami a ukončený trojuholníkovým štítom s tympanónom. Okná majú šambrány a nadokenné rímsy nesené konzolami. Fasáda je ukončená konzolovou korunnou rímsou. Kaštieľ je umiestnený do rozľahlého anglického krajinárskeho parku.

* Hoffmanova kruhová pec, tehelňa, technická pamiatka, jednopriestorová hala na pôdoryse obdĺžnika so sedlovou strechou, z roku 1946.

## Občianska vybavenosť
V obci je moderný rímskokatolícky kostol sv. Cyrila a Metoda.

## Osobnosti obce
### Rodáci
* Peter Dubovský (* 1921 – † 2008), nitriansky rímskokatolícky biskup.

## Pozri aj
* Zoznam kultúrnych pamiatok v obci Rakovice

## Referencie

## Iné projekty

## Externé odkazy
* 


Kategória:Obce okresu Piešťany
Sokolovce

**Sokolovce** sú obec na Slovensku asi 5 km južne od mesta Piešťany.

## Kultúra a zaujímavosti
### Pamiatky
* Rímskokatolícky Kostol povýšenia sv. Kríža, jednoloďová baroková stavba s polygonálnym ukončením presbytéria, bez veže, z rokov 1768 – 1770. V interiéri sa nachádzajú dva neskorobarokové bočné oltáre z druhej polovice 18. storočia, sv. Jozefa pestúna a Božského srdca Ježišovho. Organ od Jána Mockeho je barokový z roku 1755, prenesený sem v roku 1786 zo zrušeného kláštora Trinitárov v Trnave. Pod kostolom je umiestnená krypta, kde sú uložené pozostatky miestnych zemepánov. Fasády kostola sú členené lizénovými rámami a segmentovo ukončenými oknami so šambránami a klenákmi. Priečeliu s náznakom rizalitu v podobe kvádrovania dominuje nika so sochou bolestnej Panny Márie z rokov 1700 – 1706.

* Barokovo-klasicistický kaštieľ, dvojpodlažná dvojtraktová stavba na pôdoryse písmena U, z druhej polovice 18. storočia. V druhej polovici 19. storočia bola doplnená päťpodlažná veža. V druhej polovici 20. storočia sa tu nachádzal liečebný ústav. V súčasnosti je zdevastovaná stavba v dezolátnom stave a chátra. V interiéri sa nachádzajú miestnosti s pruskými klenbami. Fasáde dominuje stredný rizalit s predstavaným jednoosovým stĺpovým portikom, ukončený trojuholníkovým štítom s tympanónom. Je členená kordónovou rímsou a oknami so šambránami s páskou. Veža je členená kordónovými rímsami, nárožnou bosážou a ukončená cimburím.

* Golgota, súsošie malej Kalvárie, barokové dielo z druhej polovice 18. storočia. Úpravami prešlo v roku 1904.

## Referencie

## Pozri aj
* Zoznam kultúrnych pamiatok v obci Sokolovce

## Iné projekty

## Externé odkazy
* 


Kategória:Obce okresu Piešťany
Šípkové

**Šípkové** je obec na Slovensku asi 11 km severozápadne od mesta Piešťany. 

## Dejiny
V Zoborskej listine z roku 1113 je dochovaný iba názov potoka *Sipco*, samotná obec sa prvý raz spomína ako *Sypko* v roku 1349. Od roku 1436 sa stáva majetkom panstva Čachtického hradu.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou, z roku 1934. Nad vchodom do zvonice je trojuholníkový štít s vročením jej stavby. Fasáda je členená kordónovou rímsou. Rezonančné otvory sú segmentovo ukončené. Pri zvonici stojí barokový kamenný kríž.

## Občianska vybavenosť
Nachádza sa tu moderný rímskokatolícky *Kostol Sedembolestnej [[Panna Mária|Panny Márie]]* z roku 1969 s interiérom od Ľudovíta Chmelára.

## Referencie

## Iné projekty

## Pozri aj
* Zoznam kultúrnych pamiatok v obci Šípkové

## Externé odkazy
* 


Kategória:Obce okresu Piešťany
Šterusy

**Šterusy** sú obec na Slovensku asi  západne od mesta Piešťany.

## Názov
**Vývin názvu obce**
* 1262 – *Cheteruch*, *Cheturuch* 
* 1571 – *Zthyrwcz, 
* [[1576]] – *Styrwcz* 
* [[1773]] – *Sterusz*, *Steruzy* 
* [[1778]] – *Sterús*
* [[1786]], [[1808]], [[1863 ]] – [[1907]] – *Sterusz*
* [[1913]] – *Cseteröc*
* [[1920]] – *Šterusy''

## Kultúra a zaujímavosti
### Pamiatky
* Rímskokatolícky Kostol sv. Márie Magdalény, jednoloďová renesančná stavba s pravouhlým ukončením presbytéria a predstavanou vežou, z roku 1685. Úpravami prešiel v rokoch 1756, keď bol rozšírený. Obnovou prešiel v roku 1815 a v druhej polovici 20. storočia. Poslednou obnovou prešiel v roku 2011. Interiér je zaklenutý valenou lunetovou klenbou. Hlavný oltár s obrazom sv. Márie Magdalény je barokový z 18. storočia. Bočný oltár s obrazom Piety je neskorobarokový. Na empore je umiestnený poškodený organový pozitív od bratov Pažických z Rajca z roku 1760. Fasády kostola sú hladké s polkruhovo ukončenými oknami so šambránami. Veža je ukončená nízkou ihlancovou helmicou.

Súbor:Šterusy kostol 12.jpg|Kostol sv. Márie Magdalény
Súbor:Šterusy kostol 09.jpg
Súbor:Šterusy kostol 06.jpg|Presbytérium
Súbor:Šterusy kostol 03.jpg|Veža kostola
Súbor:Šterusy kostol 02.jpg|Detail vstupnej predsiene


* Socha sv. Jána Nepomuckého, barokové dielo z roku 1763. Obnovou prešla v druhej polovici 20. storočia.

* Mariánsky stĺp, klasicistické dielo z roku 1801.

Súbor:Šterusy sv Ján Nepomucký 01.jpg|Socha sv. Jána Nepomuckého
Súbor:Šterusy Panna Mária 01.jpg|Mariánsky stĺp


## Referencie

## Ďalšia literatúra
* KLČO, M.: Okres Piešťany – stručná história a erby miest a obcí. Balneologické múzeum v Piešťanoch, 1999, ISBN 80-968258-0-1.

## Pozri aj
* Zoznam kultúrnych pamiatok v obci Šterusy
* Prírodná rezervácia Orlie skaly

## Iné projekty

## Externé odkazy
* 


Kategória:Obce okresu Piešťany
Trebatice

**Trebatice** sú obec na Slovensku asi 5 km západne od mesta Piešťany.

## Kultúra a zaujímavosti
### Pamiatky
* Rímskokatolícky Kostol sv. Štefana kráľa, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1851. Úpravami prešiel v rokoch 1908, 1928 a 1951, keď bola realizovaná výmaľba interiéru od A. Jelínka. Poslednou obnovou prešiel v rokoch 2002 – 2005. Interiér je zaklenutý pruskými klenbami. Nachádza sa tu oltár s iluzívnou architektúrou z doby vzniku stavby. Na empore je umiestnený jednomanuálový organ od Martina Šaška z roku 1862. Fasády kostola sú členené zdvojenými lizénami, v ktorých sú umiestnené slepé profilované arkády s klenákmi a polkruhovo ukončené okná. Veža vyrastá zo štítového priečelia vo forme rizalitu. Členená je kordónovou rímsou a lizénovými rámami a ukončená zvonovitou helmicou.

* Kaplnka Nanebovzatia Panny Márie, jednoloďová tavba s polkruhovým záverom z roku 1800. Nachádza sa na miestnom cintoríne.

* Kaplnka Najsvätejšej Trojice z roku 1920

Súbor:Trebatice - kostol.jpg|Kostol sv. Štefana
Súbor:Trebatice - kaplnka.jpg|Kaplnka Nanebovzatia Panny Márie


## Referencie

## Pozri aj
* Zoznam kultúrnych pamiatok v obci Trebatice

## Iné projkty

## Externé odkazy
* 


Kategória:Obce okresu Piešťany
Veľké Orvište

**Veľké Orvište** je obec na Slovensku asi  severozápadne od mesta Piešťany. 

## Polohopis
Nachádza sa na spojnici miest Piešťany – Vrbové. Obec má v súčasnosti 1 072 obyvateľov prevažne rímskokatolíckeho vyznania. 

## Dejiny
Najstaršie zistené osídlenie pochádza z mladšej doby kamennej (3500 pred Kr.). Prvá písomná zmienka o obci pochádza z roku 1113 v Zoborských listinách. Od roku 1993 je Veľké Orvište samostatnou obcou. V minulosti bola súčasťou zoskupenia troch obcí Ostrov – *Veľké Orvište* – Bašovce.

## Kultúra a zaujímavosti
### Pamiatky
* Rímskokatolícky Kostol Nanebovzatia Panny Márie, jednoloďová pôvodne baroková stavba s polkruhovým ukončením presbytéria a malou strešnou vežou, z roku 1743. Na začiatku 19. storočia prešiel úpravami. Výraznou prestavbou, ktorá mu dala súčasnú prestavbu prešiel v rokoch 1937 – 1940, keď bol rozšírený západným smerom o štvorcovú prístavbu. Interiér kostola je plochostropý. Pri oltári je umiestnený barokový epitaf kanonika Františka z Trauttmansdorffu z roku 1758. V roku 2012 prešiel epitaf reštaurovaním. Fasády sú hladké so segmentovo ukončenými oknami. Západná prístavba je mierne vyvýšená oproti staršej časti kostola, ukončená je korunnou rímsou s fabiónom, na jej streche je umiestnená laterna.

* Evanjelická zvonica, murovaná stavba na pôdoryse štvorca z roku 1934. Nachádza sa v areáli cintorína. Je postavená z materiálu zo zbúraného starého evanjelického kostola vo Vrbovom. V roku 2009 prešla obnovou. Priečelie zvonice je členené lizénami s kvádrovaním. Portál je polkruhovo ukončený, na streche zvonice je umiestený malý sanktusník.

## Občianska vybavenosť
V obci sa nachádza škola, materská škola, potraviny, pohostinstvo, klub dôchodcov a niekoľko občianských združení: TJ Slovan Veľké Orvište, Rybárske združenie Záhumnie Veľké Orvište. V intraviláne obce je rybník.

## Referencie

## Iné projekty

## Externé odkazy
* 


Kategória:Obce okresu Piešťany
Veselé (okres Piešťany)

**Veselé** je obec na Slovensku v okrese Piešťany, pôvodne odkopírované od Oravského Veselého (okres Námestovo), asi 8 km juhozápadne od mesta Piešťany.

## Dejiny
Prvá písomná zmienka o obci je z 2. februára 1310  .

## Kultúra a zaujímavosti
### Pamiatky
* Rímskokatolícky Kostol sv. Bartolomeja, trojloďová baroková stavba s polygonálnym ukončením presbytéria a predstavanou vežou, z rokov 1736 – 1743. Stojí na mieste staršej, pravdepodobne stredovekej stavby, o ktorej je zmienka z roku 1560. V rokoch 1773 – 1774 bola pristavaná sakristia a loď bola novo zaklenutá pruskými klenbami. V roku 1925 boli doplnené bočné lode zaklenuté českými plackami. Nachádza sa tu barokový hlavný oltár a mladšie bočné oltáre Panny Márie Lurdskej, Božského srdca Ježišovho a sv. Jozefa. Kazateľnica je baroková z 18. storočia. Krstiteľnica je drevená klasicistická z konca 18. storočia. Na konvexne prehnutej empore je umiestnený jednomanuálový organ od Vincenta Možného z Bratislavy z roku 1895. Fasády sú členené lizénovými rámami a segmentovo ukončenými oknami so šambránami s páskou a klenákmi. Veža je lemovaná lizénami a ukončená korunnou rímsou s terčíkom s hodinami a zvonovitou helmicou. 

* Rímskokatolícka fara, dvojpodlažná klasicistická stavba na pôdoryse obdĺžnika z 18. storočia. Parter je členený pásovou rustikou. Okná poschodia majú šambrány, polkruhové negatívne suprafenestry a nadokenné rímsy.

* Rodný dom Štefana Moyzesa, trojpriestorová ľudová stavba z konca 18. storočia. Skladá sa z pitvora, komory a izby. Priečeliu dominuje polkruhovo ukončený výpustok (žudro). Fasády sú bielené, valbová strecha je pokrytá škridlou bobrovkou. V dome je zriadené múzeum – pamätná izba.

* Kaplnka Svätého kríža z roku 1900.

### Sochy
* Socha Panny Márie Immaculaty s dieťaťom, baroková socha z roku 1763. Obnovou prešla v roku 2012.

* Pamätník Štefana Moyzesa, ktorý postavil akademický sochár V. Vávra v roku 1971.

### Hudba
Ku kultúre obce patrí dychová hudba *Veselanka* založená v roku 1851.

## Školstvo
* Materská škola
* Základná škola Štefana Moyzesa, 1. – 4. ročník

## Osobnosti obce
### Rodáci
* Štefan Moyzes (* 1797 – † 1869), rímskokatolícky banskobystrický biskup, pedagóg, spoluzakladateľ a prvý predseda Matice slovenskej
* Dionýz Medňanský  (* 1830 – † 1911), uhorský geológ, poslanec uhorského snemu, člen korešpondent Uhorskej akadémie vied, je pochovaný v rodinnej hrobke Medňanských.

### Pôsobili tu
* Alojz Medňanský (* 1784 – † 1844), uhorský šľachtic, štátny úradník a spisovateľ. Otec Dionýza Medňánskeho je pochovaný v rodinnej hrobke Medňanských.

## Referencie

## Pozri aj
*Zoznam kultúrnych pamiatok v obci Veselé

## Iné projekty

## Externé odkazy
* 


Kategória:Obce okresu Piešťany
Messier 4

**Messier 4** alebo **M 4** alebo **NGC 6121** je guľová hviezdokopa v súhvezdí Škorpión. Objavil ju Philippe Loys de Chéseaux v roku 1746. V tejto hviezdokope bol ako v prvej objavený milisekundový pulzar. Tiež v nej ako v prvej bola objavená extrasolárna planéta.

## Pozorovanie
Za dobrých pozorovacích podmienok ju možno vidieť aj voľným okom. Inak sa dá ľahko objaviť poľným ďalekohľadom ako hmlistá škvrna. Väčšie ďalekohľady ju zobrazia ako pomerne voľne usporiadanú guľovú hviezdokopu. Hviezdy sú v zornom poli ďalekohľadu usporiadané dosť nepravidelne. Vo väčších ďalekohľadoch s priemerom objektívu aspoň  sa dá rozoznať jasnejšie jadro, ktoré je ale menej koncentrované, ako u iných guľových hviezdokôp.  Z jadra vybieha niekoľko reťazcov a zhlukov hviezd. Miesta s jendotlivými jasnejšími hviezdami sa dajú nájsť severne aj južne od centrálnej oblasti. Je od nás vzdialená iba 7 000 ly, takže je to naša najbližšia guľová hviezdokopa. Zaberá na oblohe oblasť veľkosti Mesiaca a keby nebola zatienená medzihviezdnym prachom, patrila by k najkrajším objektom letnej oblohy.

## Vlastnosti
left|thumb|Stred hviezdokopy M4
Hviezdokopa M4 je veľmi bohatá na krátkoperiodické premenné hviezdy. Jej najjasnejšie hviezdy dosahujú takmer 10 magnitúd a rozoznať by sme ich mali už s vyše  objektívom. Celkový počet hviezd je okolo 100 000 a snímky z Hubblovho vesmírneho ďalekohľadu ukazujú približne 40 000 bielych trpaslíkov. Pretože biely trpaslík je odumretá hviezda, nazývajú astronómovia túto hviezdokopu *Hviezdny cintorín*. Napriek veľkému množstvu hviezd je M 4 jednou z najmenších a najrozptýlenejších hviezdokôp. Jej priemer je viac než 50 svetelných rokov. 

V M 4 bola objavená zatiaľ najstaršia extrasolárna planéta, ktorá neoficiálne nesie meno Matuzalem. Táto planéta je minimálne dvakrát staršia než Zem a prežila aj zánik svojej materskej hviezdy.

Celá hviezdokopa, rovnako ako všetky guľové hviezdokopy, obieha okolo galaktického stredu a v súčasnosti sa od nás vzďaľuje rýchlosťou /s.

V roku 1987 v nej bol objavený vôbec prvý milisekundový pulzar (1821 – 24). Ide o neutrónovú hviezdu otáčajúcu sa rýchlosťou 300-krát za sekundu, teda desaťkrát rýchlejšie, ako pulzar v Krabej hmlovine.

## Premenné hviezdy
Dve z troch najjasnejších hviezd tejto hviezdokopy (V 4 a V 13) sú zároveň premennými hviezdami. Jasnosť V 4 kolíše okolo 10,2 magnitúdy, jasnosť V 13 je okolo 10,8 mag. Zmeny ich jasnosti nie sú nijako dramatické a perióda zmien je nepravidelná, približne 60 dní. Celkový počet premenných hviezd, ktorý táto guľová hviezdokopa ukrýva, je vyše 70. Väčšina z nich je ale kvôli svojej nízkej jasnosti mimo dosahu amatérskych ďalekohľadov.

## Referencie

## Pozri aj
* Zoznam Messierových objektov

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Škorpión
Kategória:Astronomické objekty objavené v roku 1745
2802659
M4

**M4** môže vyť:
* hviezdokopa M4
* metrický závit M4
* útočná puška, pozri M4 (puška)
* rad amerických stredných tankov, pozri M4 Sherman
* americké vojenské pásové vozidlo, pozri M4 High-Speed Tractor
* linka budapeštianskeho metra, pozri M4 (linka budapeštianskeho metra)
Messier 5

**Messier 5** alebo **M 5** alebo **NGC 5904** je guľová hviezdokopa v súhvezdí Had. Objavil ju Gottfried Kirch v roku 1702. Táto hviezdokopa je vzdialená 24 500 ly od Zeme a obsahuje viac ako 100 000 hviezd; o viac než 100 z nich sa vie, že sú to premenné hviezdy.

## Pozri aj
* Zoznam Messierových objektov

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Had
Kategória:Astronomické objekty objavené v roku 1702
2802656
Nadstavba lode

[náhľad|Nadstavba lode označená číslom 9 na schematickom znázornení [Loď#Časti lode|častí lode]]
**Nadstavba lode** je časť lode vyššie od paluby. V tejto časti sa obyčajne nachádzajú kajuty pre posádku a cestujúcich, príp. tiež menšie skladovacie priestory a spravidla vpredu hore je uložený veliteľský mostík.

## Referencie
*  
*  

Kategória:Konštrukcia lodí
Messier 9

**Messier 9** alebo **M 9** alebo **NGC 6333** je guľová hviezdokopa v súhvezdí Hadonos. Objavil ju Charles Messier v roku 1764. Je jednou z hviezdokôp, ktoré sú pomerne blízko jadra Mliečnej cesty. Jej vzdialenosť od galaktického stredu je 5&nbsp;500 ly.

## Pozri aj
* Zoznam Messierových objektov
* Zoznam NGC objektov

## Iné projekty

Kategória:Guľové hviezdokopy
Kategória:Messierove objekty
Kategória:Súhvezdie Hadonos
Kategória:Astronomické objekty objavené v roku 1764
3517730
M10

**M10** môže byť:
* Kapitola *[[:Kategória:M10 Lámka – arthritis urica|M10 Lámka – arthritis urica]]* v Medzinárodnej klasifikácii chorôb
* Hviezdokopa M10
* model samopalu MAC M10
* model tanku M10 Wolverine
* model automobilu BMW M10
* model automobilu Noble M10
* metrický závit M10
Zlatko

**Zlatko** je mužské krstné meno. Má slovanský pôvod, odvodené je od slova „zlatý“. Meniny na Slovensku má 12. júna.

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Dubovany

**Dubovany** sú obec na Slovensku asi 9 km juhozápadne od mesta Piešťany. Dubovany vznikli zlúčením dedín *Horné Dubovany* a *Dolné Dubovany* v roku 1943.

## Dejiny
V Zoborskej listine z roku 1113 sa uvádza *villa Lucinci*, predchodca dnešných Dubovian. Horné Dubovany sa prvý raz spomínajú v roku 1278 pod názvom *Losonc*, Dolné Dubovany roku 1532 pod názvom *Kys Dwbowenka*.

## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová neskorobaroková stavba s pravouhlým ukončením presbytéria a vežou tvoriacou súčasť jej hmoty, z roku 1778. Stojí na mieste staršej stavby, z ktorej môže pochádzať časť obvodového muriva kostola. Veža je atypicky umiestnená na východnej strane, pri presbytériu. Interiér je zaklenutý pruskými klenbami. Hlavný oltár je neobarokový so sochou sv. Michala archanjela zo začiatku 20. storočia. Zo staršieho zariadenia sa zachovali iba barokové sochy archanielov Rafaela a Gabriela umiestnené na konzolách pri hlavnom oltári. Na empore je umiestnený jednomanuálový organ od Martina Šaška z roku 1870. Fasády kostola sú členené lizénami a segmentovo ukončenými oknami so šambránami. Priečelie je ukončené štítom so segmentovo zakončenou edikulou, v ktorej je umiestnené socha sv. Floriána. K presbytériu je pristavaná necitlivá moderná prístavba sakristie. Veža je ukončená korunnou rímsou s terčíkom a ihlancovou helmicou.

* Kamenný náhrobník, renesančná práca zo 17. storočia. Nachádza sa na cintoríne v blízkosti kostola sv. Michala archanjela.

## Referencie

## Pozri aj
* Zoznam kultúrnych pamiatok v obci Dubovany

## Iné projekty

## Externé odkazy
* 


Kategória:Obce okresu Piešťany
Ratnovce

**Ratnovce** sú obec na Slovensku asi  južne od mesta Piešťany.

## Dejiny
Prvá písomná zmienka o obci je z roku 1240 v podobe *Ratun*.

## Kultúra a zaujímavosti
### Pamiatky
* Rímskokatolícky Kostol sv. Margity Antiochijskej, jednoloďová ranogotická stavba s pravouhlým ukončením presbytéria a predstavanou vežou, z prelomu  13. storočia a 14. storočia. Barokovo bol kostol prestavaný v roku 1695. V tejto etape bola nadstavaná veža o osemuholníkovú nadstavbu. V roku 1726 prešiel ďalšími úpravami. Poslednou výraznou a nie príliš citlivou úpravou prešiel kostol v polovici 90. rokov 20. storočia. Bola odstránená baroková murovaná helmica, ktorá bola nahradená nevhodným kužeľom pokrytým škridlou. Z gotických detailov sa dochovalo pastofórium, zamurované okno presbytéria a štrbinové okná na veži. Kamenná krstiteľnica zo 14. storočia je umiestnená pred kostolom. Presbytérium je zaklenuté valenou klenbou, loď je plochostropá. Zo staršieho zariadenia sa zachoval iba oltárny obraz sv. Margity Antiochijskej asi z prvej polovice 19. storočia. Fasády kostola sú členené polkruhovo ukončenými oknami s podseknutím. Veža je ukončená nevhodnou kužeľovitou helmicou z novodobej úpravy kostola.

Súbor:Ratnovce.jpg|Kostol sv. Margity Antiochijskej
Súbor:Ratnovce kostol 04.jpg|Detail veže
Súbor:Ratnovce kostol 05.jpg|Nápisová tabuľa z roku 1695
Súbor:Ratnovce kostol 07.jpg|Gotická krstiteľnica


## Referencie

## Pozri aj
* Zoznam kultúrnych pamiatok v obci Ratnovce

## Iné projekty

## Externé odkazy
* 
* Apsida.sk – profil gotického kostola


Kategória:Obce okresu Piešťany
Veľké Kostoľany

**Veľké Kostoľany** je obec na Slovensku asi 12 km juhozápadne od mesta Piešťany.

## Dejiny
Prvá písomná zmienka je z roku 1209, v listine uhorského kráľa Ondreja II.. Kostol sv. Víta sa spomína v roku 1229. V rokoch 1461 – 1467 tu bol posledný tábor bratríkov na území dnešného Slovenska. 

## Kultúra a zaujímavosti
### Pamiatky
* Rímskokatolícky Kostol sv. Víta, jednoloďová gotická stavba s polygonálnym ukončením presbytéria, južnou a severnou kaplnkou a predstavanou vežou, z obdobia okolo roku 1464. Stojí na mieste staršej románskej budovy, asi z 11. storočia. Prvá písomná zmienka o tomto kostole, uvádzajúca už patrocínium sv. Víta, je z roku 1216. V roku 1693 bol barokovo prestavaný, keď bola novo zaklenutá loď. Veža bola pristavaná v roku 1736. V 18. storočí boli pristavané aj bočné kaplnky. V 19. storočí dostala veža neorománsku podobu. Z gotického obdobia sa zachovalo najmä presbytérium s krížovou rebrovou klenbou a z exteriéru prezentovaným oknom s lomeným oblúkom a kružbou. V presbytériu sa nachádza pastofórium s vimperkom a fiálami. Nad sedlovým gotickým portálom do sakristie je sekundárne umiestnený románsky náhrobník s reliéfom kríža. Krstiteľnica je kamenná renesančná s ľaliovým ornamentom zo 17. storočia. Kazateľnica je neskorobaroková z konca 18. storočia. Hlavný oltár s obrazom sv. Víta je klasicistický z roku 1815. V bočných kaplnkách sa nachádzajú neogotické oltáre z konca 19. storočia. Fasády kostola sú členené opornými piliermi a segmentovo ukončenými oknami so šambránami. Veža je členená lizénovými rámami, pod korunnou rímsou s oblúčkovým vlysom a ukončená ihlancovou helmicou s laternou.

* Kaplnka Sedembolestnej Panny Márie, jednoloďová baroková stavba s polkruhovým záverom, z roku 1768. Interiér je zaklenutý kupolou. Nachádza sa tu barokový oltár s obrazom Sedembolestnej Panny Márie z polovice 18. storočia. Priečelie kaplnky je konkávno-konvexne prehnuté.

* Kaplnka Narodenia Panny Márie, klasicistická stavba z roku 1832. Priečelie je ukončené vysokým štítom. Portál je segmentovo ukončený.

Súbor:Veľké Kostoľany - kostol.jpg|Kostol sv. Víta
Súbor:Veľké Kostoľany kaplnka Panny Márie.jpg|Klasicistická kaplnka Panny Márie


## Osobnosti obce
### Rodáci
* Adam Javorka (* 1683 alebo 1684 – †1747), kurucký dôstojník 

## Referencie

## Pozri aj
* Zoznam kultúrnych pamiatok v obci Veľké Kostoľany

## Iné projekty

## Externé odkazy
* 


Kategória:Obce okresu Piešťany
Kostolec (hradisko)

**Kostolec** je veľkomoravské hradisko a významná archeologická lokalita v pohorí Považský Inovec.

## Poloha
Názov *Kostolec* nesie strmý skalnatý ostrožný výbežok pohoria Považský Inovec s nadmorskou výškou  vypínajúci sa nad obcou Ducové v okrese Piešťany. Svojou polohou dominuje priľahlej časti Považia a poskytuje nádherný výhľad na široké okolie.

## Dejiny
Lokalita má výhodnú polohu v blízkosti dôležitých dávnovekých ciest, predovšetkým považskej vetvy tzv. veľkej jantárovej cesty, spájajúcej severnú a južnú Európu. Ostroh sa stal obývaným miestom vo viacerých obdobiach praveku a včasnej doby dejinnej. Súvislý prehľad o vývoji osídlenia priniesol systematický archeologický výskum, ktorý na lokalite realizoval Archeologický ústav SAV v Nitre v rokoch 196872 a 1975.

Stopy osídlenia pochádzajú už zo staršej doby kamennej (22 000 pred Kr.) respektíve aj neskoršej doby kamennej (2 000 pred Kr.). V mladšej dobe bronzovej (1 100 pred Kr.) tu existovalo významné hradisko velaticko-baierdorfskej kultúry, opevnené mohutným valom a priekopou vo vnútri areálu so sídliskom a výrobnými zariadeniami. Pozornosť si zasluhujú aj stopy osídlenia z rímskej doby (2.3. storočie).

Kľúčovú úlohu zohral Kostolec vo veľkomoravskom období (9. storočiezačiatok 10. storočia). Vzniklo tu opevnené včasnofeudálne veľmožské sídlo – dvorec s obytnou zástavbou, vlastníckym kostolom s malým pohrebiskom príslušníkov vládnucej vrstvy a hospodárskymi budovami. Bolo ohradené valmi a hlbokou priekopou. Išlo o mocensko-správne stredisko, na ktoré sa viazali poľnohospodárske a remeselné osady v okolí. Kostolec sa zaraďuje medzi najvýznamnejšie nateraz známe pamätníky veľkomoravskej kultúry na Slovensku.

Po zániku dvorca sa od druhej polovice 10. storočia do 14. storočia nachádzalo na lokalite pohrebisko viacerých okolitých včasnostredovekých osád. V 15. storočí tu vzniklo niekoľko hospodárskych stavieb a plošina sa príležitostne pre svoju výhodnú strategickú polohu využívala aj pre vojenské účely.

## Opis
Nachádza sa tu ohradený areál dvorca s čiastočne zrekonštruovaným palisádovým opevnením s bránou (smerom od obce Hubina), vnútornými palisádami, murovaným pôdorysom predrománskej rotundy a základmi obytných a niekoľkých hospodárskych budov. Súčasťou je aj model strážnej veže a pohrebisko. Areál je chránenou archeologickou lokalitou a je vo vlastníctve rímskokatolíckej cirkvi. Kostolec je národnou kultúrnou pamiatkou. Informácie o lokalite podávajú informačné tabule. Z plošiny je krásny kruhový výhľad do okolia.

## Prístup
Priamo z obce Ducové po vyznačenej ceste alebo odbočka modrej turistickej značky na začiatku obce Hubina.

## Literatúra
* *Stopy dávnej minulosti 3 (Zrod národa)*, Pavel Dvořák, Rak, Budmerice, 2004, ISBN 80-85501-28-7

## Externé odkazy
* www.apsida.sk - profil veľkomoravskej rotundy
* Virtuálna rekonštrukcia osídlenia na Kostolci 

## Iné projekty

## Referencie

Kategória:Národné kultúrne pamiatky na Slovensku pred rokom 2002
Kategória:Ducové
Kategória:Kultúrne pamiatky v okrese Piešťany
Kategória:Považský Inovec
Kategória:Hradiská na Slovensku
Kategória:Veľkomoravské lokality
Svrbice

**Svrbice** sú obec na Slovensku asi 24 km západne od mesta Topoľčany. V obci je rímskokatolícky kostol Panny Márie Kráľovnej pokoja, postavený v roku 1956 a posvätený v roku 1957. Prvá písomná zmienka o obci pochádza z roku 1268.

## Referencie

## Iné projekty

## Externé odkazy
* 


Kategória:Obce okresu Topoľčany
George Bush

**George Bush** pozri:
* George H. W. Bush, americký politik a 41. prezident USA
* George W. Bush, americký politik a 43. prezident USA.

Bush, George
Ján Feješ

**Ján Feješ** môže byť:

* slovenský publicista a právnik (1764 – 1823), pozri Ján Feješ (publicista) 
* slovenský právnik, prokurátor a štátny činiteľ (1909 – 1988), pozri Ján Feješ (prokurátor) 

Feješ, Ján
Ján Feješ (prokurátor)

JUDr. **Ján Feješ** (* 5. september 1909, Vyšný Skálnik† 20. apríl 1988, Praha) bol slovenský právnik, prokurátor v politických procesoch 50. rokov a štátny činiteľ.

## Kariéra
*19391954: zamestnanec Štátneho zastupiteľstva a súdu v Levoči a Bratislave
**1947: žalobca Národného súdu
**31. marca 1948 na Štátnom súde v Bratislave obžaloval 14 politikov Demokratickej strany zo spojenia so zahraničnými exilovými organizáciami.
** 10.15. januára 1951 bol žalobcom v *„[[Proces proti vlastizradným biskupom Vojtaššákovi, Buzalkovi, Gojdičovi|procese proti vlastizradným biskupom Vojtaššákovi, Buzalkovi, Gojdičovi]]“*, kde Ján Vojtaššák bol odsúdený na trest odňatia slobody v trvaní 24 rokov a Michal Buzalka a Pavol Gojdič boli odsúdení na doživotie.
**19501954: námestník štátneho prokurátora
*19551969: zamestnanec Krajskej prokuratúry v Bratislave
*19691988: generálny prokurátor Česko-Slovenska

## Referencie

Kategória:Slovenskí prokurátori
Kategória:Česko-slovenskí prokurátori
Kategória:Politické procesy v komunistickom Česko-Slovensku
Kategória:Osobnosti z Vyšného Skálnika